ผมมีอะไรกับแฟนโดยสวมถุงยางวันที่ 29 ธค. 65 เเละวันที่ 30 ซื้อยาคุมฉุกเฉิน (ชนิดเม็ดเดียว)ให้แฟน เเละก็มีเพศสัมพันธ์ มาตลอดวันละ 1-2 ครั้ง เเต่ทุกครั้งสวมถุงยางตลอด มีมาตั้งเเต่วันที่ 30 จนถึงวันที่ 5 มค.66 เเละแฟนก็ประจำเดือนมาวันที่ 8 ประจำเดือนมาน้อย ไม่มีอาการอื่นเเทรก เเละหายเมื่อวันที่ 23 อยากทราบว่า มันเกิดอะไรขึ้นหรอครับ เเละ ผมจะไปหาแฟนอีกทีวันที่ 31 เเละคงมีเพศสัมพันธ์อีก จะอยู่ในช่วงหน้า 7 หลัง 7 มั้ยครับ จะปลอดภัยมั้ย
สวัสดีค่ะ งาน,การมีเพศสัมพันธ์โดยใช้ถุงยางอนามัย หากใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็ถือว่ามีน้อยอยู่สำหรับเลือดประจำเดือนที่ออกตั้งแต่วันที่ 8-23 ม.ค. ถือว่านานผิดปกติ โดยอาจไม่ใช่เลือดประจำเดือน ดังนั้น ในเบื้องต้น ควรลองตรวจหาการตั้งครรภ์ดูก่อนด้วยค่ะ หากตรวจไม่พบ ก็อาจเกิดจากการที่รังไข่ทำงานผิดปกติ จากการที่ได้ทานยาคุมฉุกเฉินไปเมื่อวันที่ 30 ธ.ค. ค่ะ ทั้งนี้ หากเลือดได้หยุดไหลไปแล้ว ก็อาจยังไม่ต้องทำอะไร ให้สังเกตอาการไปก่อนได้ส่วนการจะมีเพศสัมพันธ์อีกครั้งในวันที่ 31 ม.ค. นั้น อาจไม่ใช่ระยะปลอดภัยค่ะ แนะนำควรใส่ถุงยางอนามัยป้องกัน หรือหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ